เรื่องร้องเรียน (เสนอแนะ,ร้องเรียน,เสียงรบกวน,คลอง,ถนน) วันที่ 2023-10-17 08:28:27 — แขวงรองเมือง เขตปทุมวัน จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660043752

ขอให้แก้ไขปัญหาเสียงดังรบกวนจากการประกอบกิจการร้านอาหาร บริเวณ ร้าน.... ถนนบรรทัดทอง แขวงรองเมือง เขตปทุมวัน กรุงเทพมหานคร จุดสังเกตอยู่ตรงข้ามจุฬา ซอย 18 เนื่องจากผู้ร้องแจ้งว่าร้านอาหารดังกล่าวมีทั้งหมด 3 ห้อง โดยชื่อว่า .... (ระบุตามผู้ร้องแจ้ง) เป็นอาคารพาณิชย์ 3 ชั้น จะเปิดบริการ ตั้งแต่ 15.00 น. เป็นประจำทุกวัน หลังจากปิดร้านช่วงเวลาประมาณ 24.00-04.00 น. พนักงานได้ทำการล้างจาน และมีลักษณะโยนภาชนะกระทบกันจนเกิดเสียงดังรบกวนไปทั่วบริเวณดังกล่าวฯ ประกอบกับผู้ร้องแจ้งว่า ทางร้านฯ มีการสร้างลานยื่นออกไปบริเวณริมคลอง เพื่อไว้สำหรับล้างภาชนะที่ใช้ประกอบกิจการ นอกจากนี้ยังทิ้งเศษอาหาร และน้ำที่ล้างภาชนะ ซึ่งผู้ร้องเห็นว่าการทำลานยื่นออกบริเวณริมคลองก็เป็นการกระทำที่ผิด และยังเทน้ำสกปรกลงคลองอีกด้วยอาจส่งผลให้เกิดน้ำเน่าเสีย  ประสบปัญหามาเป็นระยะเวลาประมาณ 1 ปี เบื้องต้นผู้ร้องแจ้งเรื่องไปยังศูนย์รับแจ้งทุกข์กรุงเทพมหานคร หมายเลขสายด่วน 1555 สำนักงานเขตปทุมวัน และสถานีตำรวจแห่งชาติ หมายเลขด่วน 191 แต่จนถึงปัจจุบันวันที่ 30 กันยายน 2566 ยังคงประสบปัญหาเช่นเดิม จึงประสงค์ให้หน่วยงานที่เกี่ยวข้องเข้าไปแก้ไขปัญหาดังกล่าว เบื้องต้นได้มีการแจ้งรายงานผลการปฏิบัติงานของกรุงเทพมหานคร ตามเลขที่รับแจ้ง  traffy fondue (9GVCWM)  โดยสำนักงานเขตปทุมวัน ได้ดำเนินการตรวจสอบและแนะนำให้ผู้ประกอบการจัดให้มีมาตรการป้องกันและแก้ไขปัญหาเรื่องเสียงดังจากการประกอบการมิให้รบกวนผู้พักอาศัยใกล้เคียง และมิให้ทิ้งเศษอาหารและน้ำทิ้งลงคลองสาธารณะโดยตรง พร้อมทั้งปฏิบัติให้ถูกต้องตามข้อบัญญัติกรุงเทพมหานคร เรื่อง สถานที่จำหน่ายอาหารและสถานที่สะสมอาหาร พ.ศ. 2565 อย่างเคร่งครัดให้ผู้ร้องทราบ โดยผู้ร้องแจ้งว่าหลังจากแจ้งเรื่องได้มีเจ้าหน้าที่ลงพื้นที่เพื่อแก้ไขปัญหาดังกล่าว แต่ปัจจุบันนี้ วันที่ 14 ตุลาคม 2566 ยังคงประสบปัญหาอยู่เช่นเดิม ซึ่งร้านอาหารดังกล่าวจะต่อท่อน้ำทิ้งจากอาคารลงสู่ลำคลอง ทำให้น้ำเน่าเหม็นเกิดปัญหาน้ำเน่าเสียหรือการเกิดมลพิษทางน้ำ ซึ่งผู้ร้องเห็นว่าทางกรุงเทพมหานครมีนโยบายฟื้นฟูคลองทำความสะอาดและพัฒนาแม่น้ำคูคลอง เหตุใดจึงปล่อยให้มีการปล่อยน้ำเน่าเสียลงสู่คลองสาธารณะ โดยผู้ร้องและประชาชนที่ได้รับความเดือดร้อนได้ทำการแจ้งเรื่องไปยังสำนักงานเขตในพื้นที่แล้ว แต่ยังประสบปัญหาอยู่เช่นเดิม จึงเห็นว่าผู้มีอำนาจควรลงพื้นที่ตรวจสอบในเรื่องดังกล่าว

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata